ออสเตรเลียวิตก มีคนอพยพเขาเมืองทางเรือเพิ่มมากขึ้นเรื่อยๆ
เจ้าหน้าที่ออสเตรเลีย กำลังวิตกที่มีคนอพยพทางเรือที่พยายามเข้าออสเตรเลียเป็นจำนวนเพิ่มมากขึ้นเรื่อยๆ
ผู้เชี่ยวชาญเกี่ยวกับคนเข้าเมืองผิดกฏหมายคิดว่าวิกฤติการณ์การเงินของโลกทำให้เป็นเช่นนั้น และเตือนว่าขณะที่เศรษฐกิจโลกอยู่ในภาวะหดตัวนักลักลอบนำคนเข้าเมืองกำลังทำให้มีผู้อพยพต้องการเดินทางไปออสเตรเลียเป็นจำนวนเพิ่มสูงขึ้นอย่างมากโดยการลดราคาค่าใช้จ่ายในการจัดการสำหรับการเดินทางลง ในปีนี้หน่วยลาดตระเวนนอกฝั่งของออสเตรเลียสะกัดกั้นผู้อพยพทางเรือมากกว่า 900 คน ซึ่งเพิ่มจากปีก่อน 4 เท่า เจ้าหน้าที่ของ Geneva Center for Security Policy ซึ่งเป็นมูลนิธิระหว่างประเทศด้านนโยบายความมั่นคงที่เจนีวาคิดว่าการที่มีคนอพยพพยายามเข้าออสเตรเลียเพิ่มสูงขึ้นมากนั้นเป็นเพราะบรรดานักลักลอบคนเข้าเมือง ลดราคาค่าใช้จ่ายลงเพื่อรับสภาพเศรษฐกิจโลกชะลอตัว การที่มีคนว่างงานมากขึ้นในเอเชียตะวันออกเฉียงใต้และการสู้รบในอัฟกานิสถาน ปากีสถาน และศรีลังกา ทำให้มีคนอพยพมากขึ้นพยายามแสวงหาแหล่งพักพิงใหม่ที่เต็มใจจะจ่ายเงินก้อนใหญ่เป็นค่าจัดการการเดินทางให้แก่นักลักลอบคนเข้าเมือง ที่จะช่วยนำคนเหล่านั้นหนีไปยังออสเตรเลียทั้งๆ ที่การเดินทางนั้นเป็นการเสี่ยงอันตราย ดร. Kalid Koser แห่ง GenevaCenter for SecurityPolicy กล่าวว่า นักลักลอบคนเข้าเมืองเหล่านั้นมักจะเป็นตัวแทนธุรกิจการเดินทางที่ถูกต้องตามกฏหมาย ที่แตกสาขาเข้าไปในโลกของการลักลอบนำคนเข้าเมืองอย่างผิดกฏหมาย การที่จำนวนผู้อพยพเพิ่มขึ้นเรื่อยๆส่งผลให้มีการร่วมมือกันอย่างใกล้ชิดยิ่งขึ้น ในบรรดาเจ้าหน้าที่ศุลกากรและตำรวจของออสเตรเลียอินโดนีเซีย และมาเลเซีย นายกรัฐมนตรี Kevin Rudd ของออสเตรเลียเดินทางไปยังประเทศทั้งสองเพื่อขอความช่วยเหลือในการปราบปรามนักลักลอบนำคนเข้าเมือง ออสเตรเลียรับผู้อพยพเข้ามาตั้งหลักแหล่ง หลังจากการตรวจสอบประวัติราวปีละ 13,000คนตามโครงการด้านมนุษยธรรมของทางการ